**Årsmelding 2016**

Lebesby sokn går innenfor Lebesby kommunes grense.

Lebesby sokn har 5 kirker. Veidnes, Kunes, Lebesby, Dyfjord og Kjøllefjord kirke.

Veidnes, Kunes og Lebesby kirke ligger i den indre delen av Lebesby sokn og Dyfjord og Kjøllefjord ligger i den ytre delen som ligger på Nordkyn-halvøya. Kjøllefjord kirke er hovedkirken.

Brattholmen kapell ligger innen indre sokn, men er privateid. Fellesrådets forvalter en konto som benyttes til vedlikehold av Brattholmen kapell. Ved gudstjenester på kapellet gjøres det tradisjonelt ofring til kapellet som settes inn på denne konto. Kapellene på Ifjordfjellet og Børselvfjellet er også privateid og er ikke under fellesrådets forvaltning på noen måter.

Lebesby menighetsråd har fellesråd funksjon. Lebesby menighetsråd består av soknepresten og 6 valgte representanter samt en kommunal representant valg av kommunestyret. Fellesråd saker skilles fra menighetsråd saker med M-sak eller F-sak. Kommunal representant har kun stemmerett i F-saker.

Det er menighetsrådet med fellesråd funksjon som forvalter bygg, eiendommer, personell og økonomi.

Den 7. august 2016 var det innsettelsesgudstjeneste av vår nye sokneprest Lars Ljosland. Ljosland begynte i stillingen den 1. august. En veldig stor begivenhet for soknet vårt. Tidligere sokneprest John Rustad var her fra 2013 til 2015.

Ansettelsesutvalget besluttet å ansette Daniel Solyom som organist for Lebesby sokn. Ansettelsen trådte i kraft fra 01.09.2016

**Menighetsrådet besto i 2016 av følgende representanter:**

1. Helge Masternes  
2. Rakel Løkke  
3. Merete Abrahamsen Angell  
4. Charlotte Angell  
5. Trygve Georg Nilsen  
6. Margunn Hølland Birkeland

1. Vara er Peder Julian Jenssen  
2. Vara er Lill Britt Myhre Lauritsen  
3. Vara er Egil Olsen  
4. Vara er Karin Gerd Pauline Øien  
5. Vara er Karin Elise Nilsen

Kommunens representant: Hjørdis Mauseth

Vara for kommunal representant: Ruth Pedersen

Helge masternes ble valg til leder og Merete A. Angell ble valt til nestleder for 2016.

Den 28. Januar ble det arrangert rådsopplæring for alle Menighetsråd/fellesråd i Hammerfest og indre finnmark. Kurset holdt plass ved Porsanger vertshus i Lakselv.

**Menighetsrådets ansvar**

Menighetsrådet har tradisjon med 4 møter i året. Møtene forsøkes å holdes spredt rundt i soknet, og er fleksibel med tanke på videokonferanse/Skype muligheter på grunn av lange avstander mellom menighetene.

Menighetsrådets hovedoppgave er å ivareta aktiviteter knyttet til menighetsbyggende virksomhet som gudstjenesteliv, Dåps- og konfirmantundervisning, Diakoni, Kirkemusikalsk virksomhet som kor, konserter og annet sang- og musikkliv i menigheten, Barne- og ungdomsarbeid, Bibelgrupper, Samtalegrupper, Menighetsblad, Misjon og evangelisering m.v. Innenfor disse områdene står menighetsrådet forholdsvis fritt til selv å vedta hva det vil gjøre og hvilket omfang virksomheten skal ha.

Menighetsrådet behandlet totalt 25 menighets saker i 2016. Sakslisten er som følger:

M-sak 01/16 – Ansettelse av prest

M-sak 02/16 – Eventuelt – Informasjons sak. Ny konfirmant påmeldt.

M-sak 03/16 – konstituering av møte

M-sak 04/16 – Diakoniplan

M-sak 05/16 – Møteplan

M-sak 06/16 – Eventuelt

M-sak 08/16 – konstituering av møte

M-sak 09/16 – konstituering av møte

M-sak 10/16 – Gudstjenestelisten

M-sak 11/16 – Liturgi

M-sak 12/16 – Eventuelt - Festmiddag i presteboligen

M-sak 13/16 – konstituering av møte

M-sak 14/16 – Informasjon - Trosopplæringsplan

M-sak 15/16 – Diakoniplan

M-sak 16/16 – Søknad om fritak

M-sak 17/16 – Eventuelt – Gudstjenester på Veidnes.

M-sak 18/16 – Eventuelt – Stoler i Kjøllefjord menighetssal.

M-sak 19/16 – Konstituering av møte

M-sak 20/16 – Godkjennelse av tidligere møtebok

M-sak 21/16 – Valg av leder og nestleder for 2017

M-sak 22/16 – Offersøknader

M-sak 23/16 – Diakoniplan og trosopplæringsplan

M-sak 24/16 – Møteplan

M-sak 25/16 – Eventuelt – Blomster til Helge Masternes

Det er tidligere vedtatt at 75% av ofringene skal tilfalle egne formål og dette er videreført i 2016. Foruten tilskuddet fra bispedømmet til trosopplæringen, er ofringene stort sett den eneste måten å finansiere menighetens arbeid.

Lebesby sokn hadde ofringer i 2016 på totalt kr 50 546,-. kr 26538,- til egen virksomhet og kr 23 308,- utbetalt til eksterne formål. (kr 700 i gebyrer).

**Fellesråd funksjonen til menighetsrådet har følgende ansvar:**

Fellesrådet har etter kirkelovens §14 i oppdrag:

* Å ivareta administrative og økonomiske oppgaver på vegne av soknene
* Utarbeide mål og planer for den kirkelige virksomhet i kommunen
* Fremme samarbeid mellom menighetsrådene
* Ivareta soknenes interesse i forhold til kommunen.

Herunder kommer:

* Daglig drift og vedlikehold av kirkene
* Drift og forvaltning av kirkegårdene
* Arbeidsgiveransvar for alle kirkelige ansatte med unntak av presten
* Stille til disposisjon menighetskontor, prestekontor og kirkevergekontor
* Gi administrativ hjelp til prostens kontor når staten ikke gir tilskudd til dette
* Legge tilrette for konfirmasjonsundervisning og annen kirkelig aktivitet

Fellesrådet forvalter inntekter og formue knyttet til kirkene samt tilskudd fra kommunale og statlige myndigheter og menighetenes givertjeneste.

Kirkevergen er saksbehandler og sekretær for fellesrådet.

**Fellesrådsarbeidet**

Fellesrådet behandlet totalt 36 saker i 2016. Sakslisten er som følger:

F-sak 01/16 – Overføring av tilskuddsmidler til fond.

F-sak 02/16 – Økonomiorientering

F-sak 03/16 – Orgel i Lebesby kirke

F-sak 04/16 – Sommerstell av kirkegårdene

F-sak 05/16 – Bruk av fond

F-sak 06/16 – Kirketjenerskolen

F-sak 07/16 – Grønne kirker

F-sak 08/16 – Kirkepartner IKT - kirkens egen IKT-leverandør

F-sak 09/16 – Informasjons saker

F-sak 10/16 – Eventuelt – Vedlikehold av Lebesby kirke

F-sak 10/16 – Administrasjonsutvalg

F-sak 11/16 – Tilsettingsreglement.

F-sak 12/16 – Tilsettingsmyndighet

F-sak 13/16 – Økonomi/budsjett

F-sak 14/16 – Regnskap på skyen

F-sak 15/16 – Innkjøp av utstyr til gravetjenesten.

F-sak 16/16 – Innkjøp av bord og stoler til Kunes kirke.

F-sak 17/16 – Lebesby kirke. Vann i kjelleren.

F-sak 18/16 – Branntilsyn med avvik.

F-sak 19/16 – Orientering. Ansettelse av organist.

F-sak 20/16 – Dekning av utgifter. Reising til intervju

F-sak 21/16 – Kunes kirkegård

F-sak 22/16 – Kifjord kirkegård

F-sak 23/16 – Eventuelt – Leif Lockert.

F-sak 24/16 – Eventuelt – Kjøllefjord kirke. Innkjøp av puter til kirkebenkene.

F-sak 25/16 – Eventuelt – Stillingsbeskrivelse av stillingene til kirkelige ansatte.

F-sak 26/16 – Økonomiorientering Kjøllefjord kirke/Veidnes kirke

F-sak 27/16 – Lebesby kirkegård.

F-sak 28/16 – Evaluering av stillingsbeskrivelser.

F-sak 29/16 – Kontroll på elektrisk anlegg Veidnes kirke.

F-sak 30/16 – Taket på Kjøllefjord kirke

F-sak 31/16 – Eventuelt – Kjøp av prosesjonskors

F-sak 32/16 – Økonomiorientering

F-sak 33/16 – Innkjøp av Keyboard og bærbar arbeids PC til organist.

F-sak 34/16 – Regnskap i skyen

F-sak 35/16 – Eventuelt – Organist på Veidnes

**Vesentlige saker behandlet i 2016**

F-sak 03/16 – Orgel i Lebesby kirke

F-sak 04/16 – Sommerstell av kirkegårdene

F-sak 08/16 – Kirkepartner IKT - kirkens egen IKT-leverandør

F-sak 15/16 – Innkjøp av utstyr til gravetjenesten.

F-sak 19/16 – Orientering. Ansettelse av organist.

F-sak 21/16 – Kunes kirkegård

F-sak 22/16 – Kifjord kirkegård

**Ansatte**

Organist/kirketjener Leif Lockert har vært sykemeldt i 2015 og gikk av med pensjonen i februar 2016. Stillingen har vært vikariert av forskjellige personer, og det har vært veldig utfordrende å få organist til alle seremonier. Den 1. september gikk Daniel Solyom i stillingen som organist. Kirketjenerstillingen har fast vikar inntil prosessen med fast ansettelse er ferdig.

Antall stillinger i Lebesby sokn for 2016 er som følger:

1 Kirkeverge(100%). Terje Pettersen

1 Organist. Vikarer frem til ansettelse av Daniel Solyom 01.09.2016

1 Kirketjener Kjøllefjord 30%, Vikarer

1 Kirketjener Lebesby 20%, Margunn Birkeland

1 Kirketjener Kunes 10%. Kari Løvøy

1 Kirketjener Veidnes 10%. Gudmund Løkke.

Ved Dyfjord kapell har vi Arnt Stenersen som jobber på timebasis som kirketjener + et årlig beløp på kr 3000,- for å se til kapellet.

1 ungdom som renholder på kirkekontoret en gang i uken.

De ansatte er fordelt på 4 menn og 2 kvinner.

**Menighetsbladet**

Formelt sett er det menighetsrådet som er ansvarlig for og gir ut menighetsbladet. Vi har et svært omfangsrikt blad som hevder seg godt i konkurranser med andre.

Av sak M-sak 30/15 – Redaksjons utvalg for menighetsbladet, ble det bestemt at Merete, Ruth og Trygve hjelper Kirkevergen med å motivere folk til å skrive stoff til menighetsbladet.

Kirkevergen avgjør hva som skal publiseres i bladet, og om tvil rådføres leder, nestleder eller sokneprest. Innsamling av stoff og koordinering av arbeidet er lagt til kirkevergen. Kjell Pedersen står for design av bladet og er en stor pådriver til at bladet blir så bra for hvert nummer. Arvid og Gulla Gramstad ordner omslaget til bladet samt bidrar med mye lesestoff. Korrekturlesning blir også gjort før bladet sendes til trykk.

Menighetsbladet blir sendt til alle i Lebesby kommune.

Man har om lag 690 abonnenter utenfor kommunen hvor av 31 bor utenlands.

Menighetsbladet finansieres ved hjelp av gave donasjoner. Det legges ved en åpen faktura i bladet 1 gang i året eller ved behov.

**Sommerstell 2016**

Dyfjord Maskin AS har hatt sommerstellet i Kjøllefjord. I Lebesby har Peter Ivan AS hatt ansvaret. Etter vedtak av F-sak 04/16, har begge selskaper signert avtale på sommerstellet, og dette har fungert forholdsvis greit.

**Gravetjenesten/kirkegårdene**

Dyfjord Maskin har ansvaret for gravetjenesten for alle kirkegårdene i Lebesby sokn. Vi kan forbeholde oss retten til å velge andre gravere på Veidnes og Kunes om det er tilgjengelige gravere der. Avtalen med DM har fungert forholdsvis greit.

Kirkegårdene på Kunes og Kifjord har lite plass og prosessen med å få flere gravplasser må begynne. På Kunes kirkegård er det etter reserverte gravplasser, kun 6 tilgjengelige gravplasser.

Ved Kifjord kirkegård er det fremdeles god tid til å bygge ut, men planleggingen må startes, da dette kan ta tid. I hver kommune skal det være en eller flere gravplasser av en slik størrelse at det til enhver tid er ledige graver for minst 3% av kommunens befolkning. Ved Kifjord kirkegård er det ledige graver til ca. 12% av befolkningen. Utredningen for hva dette vil koste burde startes i 2020.

**Trosopplæringsplan**

I 2003 vedtok Stortinget at det skulle innføres en reform av dåpsopplæringen i Den norske kirke.

Dette kalles trosopplæringsreformen. Hver menighet skal utarbeide en lokal plan for å ivareta en

systematisk og sammenhengende trosopplæring for barn og ungdom i alderen 0 - 18 år.

Menighetsrådet har det overordnede ansvaret for å utarbeide og gjennomføre plan for

trosopplæring i våre menigheter, og vi har trosopplæringsutvalget som har fått mandat fra MR til å styre dette arbeidet. Planen skulle ha vært ferdig i 2015, men vi har fått utsettelse inntil videre.

Soknepresten har fått mandat fra trosopplæringsutvalget til å ferdiggjøre trosopplæringsplanen og vil implementere det som kan inn i gudstjenester.

I 2015 utarbeidet trosopplæringsutvalget et tidshjul med oversikt over alle planlagte tiltak. Det ble ikke gjort endringer i 2016. Det forventes en god del endringer i 2017 før planen sendes inn til godkjenning av bispedømmet.

|  |  |  |  |
| --- | --- | --- | --- |
| **Tiltak** | **Sted** | **Antall ganger i året** | **Tid/Dato** |
| Adventskalender | Lebesby og Kjøllefjord | 1 | November |
| Søndagsskole helg | Kjøllefjord | 2 | Oktober og februar |
| Årlig dåpssamling. | Lebesby | 1 | April |
| 4-årsbok | Lebesby og Kjøllefjord | 1 | Samtidig med adventskalender |
| Barnegruppa | Lebesby | 25 – 30 | Ukentlig |
| Lysmesse | Lebesby og Kjøllefjord | 1 | Desember |
| 6 årsbok | Lebesby og Kjøllefjord | 1 | September |
| Barne- og ungdomsleirer | Lebesby og Kjøllefjord | 2 | Etter invitasjon |
| Julevandring | Kjøllefjord | 1 | Jul |
| Påskevandring | Kjøllefjord | 1 | Påske |
| Tårnagent helg | Lebesby og Kjøllefjord | 1 | Januar/februar |
| Utdeling av barnebibelen | Lebesby og Kjøllefjord | 1 | Desember |
| Ungdomsgruppe | Lebesby | 25-30 | Ukentlig |
| Leir for ”tidlig ungdom”. | Lebesby og Kjøllefjord | 1 | Etter invitasjon |
| Kirkens ungdomstreff | Lebesby og Kjøllefjord | 1 | Chrisfestival/sommer |

Dåp og dåpssamtaler er også en del av trosopplæringen, men utføres av prest kontinuerlig i løpet av året.

Det er ikke alle tiltakene vi har hatt resurser til å gjennomføre, da vi trenger flere frivillige, men det er utvalgets ønske å få så mange som mulig av disse tiltakene gjennomført.

Under er en oversikt over tiltak som ble gjennomført i 2016.

|  |  |  |
| --- | --- | --- |
| **Tiltak** | **Menighet** | **Utført** |
| Dåp og dåpssamtaler | Lebesby og Kjøllefjord | kontinuerlig |
| Årlig dåpssamling | Lebesby | Ja |
| Adventskalender | Lebesby og Kjøllefjord | Ja |
| 4-årsbok | Lebesby og Kjøllefjord | Nei |
| Barnegruppe | Lebesby | Ja |
| Lysmesse | Lebesby og Kjøllefjord | Ja |
| 6-årsbok | Lebesby og Kjøllefjord | ja |
| Julevandring | Kjøllefjord | Nei |
| Påskevandring | Kjøllefjord | Nei |
| Søndsgsskolehelg | Lebesby og Kjøllefjord | Nei |
| Barne- og ungdomsleir | Lebesby og Kjøllefjord | Nei |
| Tårnagent helg | Lebesby og Kjøllefjord | Nei |
| Utdeling av barnebibelen | Lebesby og Kjøllefjord | Ja |
| Ungdomsgruppe | Lebesby | Ja |
| Leir for "tidlig ungdom" | Lebesby og Kjøllefjord | Nei |
| Konfirmant undervisnign - Ungdomsministranter | Lebesby og Kjøllefjord | Ja |
| Kirkens ungdomstreff | Lebesby og Kjøllefjord | Nei |
| Minecraft Helg | Lebesby og Kjøllefjord | Nei |

Utfordringene fremover er å få mer aktivitet i det mest viktigste i en menighet. Trosopplæring er å videreføre troen på Jesus Kristus til fremtidige generasjoner. Ved Kjøllefjord menighet har vi ingen fast samling hver uke/måned, men enkelte tiltak som gjentar seg hvert år. Vår sokneprest legger opp til dette i forbindelse med gudstjenester og har gjort en fantastisk jobb med det.

Men øverste ansvarlig for trosopplæring av døpte barn er alltid foresatte, og i en trave hverdag blir det ofte ikke tid og anledning for foresatte til å fokusere så mye på trosopplæringen som ønsket. Det er derfor en viktig oppgave for menigheten å legge til rette så barn kan få et godt tilbud jevnt utover året(ukentlig/månedlig). Dessverre er det ingen frivillig som har tatt denne viktige fakkelen. Det kunne vært en god start og begynt med babysang, noe som er lett å arrangere og veldig trivelig for både mor/far og baby. I tillegg er det lite barselgruppe aktivitet i Kjøllefjord, så dette kan være et dekkende behov.

**Diakoni**

Lebesby sokn har ikke utarbeidet en godkjent diakoniplan enda. Men det er innarbeidet faste diakonale tiltak som utføres hvert år.

Kirkekaffen er et viktig diakonalt tilbud der vi har trofaste frivillige som ordner til med kaffe og kaker til hver gudstjeneste i alle kirker.

Allsang er et nylig tiltak som bli satt i gang av kommuneoverlegen Jan Eggesvik og videreført av vår nye organist. Her inviteres det ca. annenhver måned til allsang i Kjøllefjord kirkes menighetsal der det synges salmer og andre passende sanger.

Det er fast andakt i Kjøllefjord sykehjem annenhver uke. I tillegg spiller organisten vår ofte på orgelet til de eldre, uten at det er andakt. Det er ikke en fast ordning på Lebesby Omsorgssenter, men det er ønskelig å få en ordning der også.

**Gudstjenester og andre aktiviteter**

Statistikk utførte handlinger i Lebesby og Kjøllefjord for året 2016:

Dåp av barn og voksne: 3

Konfirmerte: 18

Kirkelige vielser: 2

Kirkelige gravferder: 20

Antall gudstjenester: 49

Totalt antall deltakere: 1825

Utegudstjenestene i påsken er veldig populære og drar mange folk. Andre store begivenheter som jul, konfirmasjon, dåp og vielser øker besøkstallet naturlig nok. Når vi har innhold spesielt rettet mot barn og ungdom i familiegudstjenester, er det betraktelig større deltagelse i kirken.

Når vi sammenligner statistikken for 2016, før og etter vår nye sokneprest tiltrådte i stillingen, har deltakere på gudstjenestene nesten fordoblet seg.

Den læstadianske forsamlingen har storsamling i Kjøllefjord kirke hver sommer. Hvert år er det ca 500 mennesker samlet fra hele landet. Storsamlingen arrangeres fult og helt av den læstadianske forsamling og er ikke i kirkens regi, men samlingen er åpen for alle. Læstadianere er medlem av den norske kirken.

Utegudstjeneste ved den gamle kirketomten den 3. juli hadde 26 deltakere.

I 2016 har det vært 3 kulturkonserter i Kjøllefjord kirke i regi av forum for scenekunst og Scene finnmark. Det var til sammen 643 deltakere på disse arrangementene.

Vi har hatt åpen kirke i Lebesby og Kjøllefjord i løpet av sommeren. Det er ingen som registrerer antall besøkende. I Kjøllefjord er det et samarbeid med [Arctic Coast](https://www.google.no/url?sa=t&rct=j&q=&esrc=s&source=web&cd=1&cad=rja&ved=0CDMQFjAA&url=http%3A%2F%2Fwww.arcticcoast.no%2F&ei=eSbiUp-kGMTl4gTu9IGYDA&usg=AFQjCNHBHvVLOCYn6kty5V0Y0mMGewG7IQ&sig2=XMLfUhNx4yV_r5msi7_JtQ&bvm=bv.59930103,d.bGE), som står for åpning og stenging. I Lebesby kirke har det vært en fra turistkontoret som har stått for åpning og stenging.

**Brannvern**

Brannsjefen i kommunen hadde brannvernkontroll i Kjøllefjord og Lebesby kirke i 2016. Brannrapporten fra brannsjefen viser noe avvik i brannrutinene som må forbedres i løpet av 2017. Det vil derfor bli arrangere brannvernlederkurs for alle ansatte, sokneprest og medlemmer av menighetsrådet for de som ønsker. Det vil også bli samarbeid med Gamvik sokn.

**Datasystemer**

Kommuner har etter lov plikt til å levere kontorlokaler med utstyr til fellesråd/menighetsråd. Vi har gode lokaler med alt av datautstyr som trengs. Vi er tilkoblet kommunenettet og har mailadresser fra kommunen. Dette fungerer veldig greit, men kan virke forvirrende for publikum når vi har kommunemail adresser som f.eks. kirken@lebesby.kommune.no

Vi har per d.d. ingen digitale arkivløsninger som er godkjent i henhold til norsk arkivstandard. Mye av dokumenter som lagres gjøres på nettverksdisken til kommunen. Vi arkiverer alt av sakspapirer i fysiske arkivskuffer.

Fellesrådet gikk til innkjøp av Ecclesia systemer i 2015. Det er et kirkegårdsprogram for administrering av alle gravlagte på kirkegårdene i soknet. Tidligere har alt vært administrert ved bruk av regneark i Excel, noe som er veldig tungvint. Det er en lang prosess og legge over alt i det nye systemet. Når alt er klart, vil administrering av kirkegårdene bli mye enklere. Denne prosessen vil fortsette i 2017.

**Økonomi**

Lønnsutgifter er den største utgiften i regnskapet. Utgiftsposten vår fra regnskapet i 2015 på lønn og sosiale utgifter var på kr 1 387 997,- For 2016 er utgiftene kr 1 281 631,- (inkludert vikarlønn)

Vikarlønn for kirkeverge er ikke med i budsjettet. Når kirkeverge har ferie/permisjon er det menighetsrådet som overtar ansvaret for det aller mest nødvendige som er telefonbetjening og arrangering av begravelser. Dette er i prinsippet «gratisarbeid» som rådet tradisjonelt sett har utført.

Lebesby sokn har følgende lån som kommunen garanterer for med simpel kausjon:

KLP. Opprinnelig lån kr. 1.800.000,- . Rentesats 2,55 %. Resterende lånesaldo pr. 31.12.2016 kr. 378 200,-. Avdrag pr. år kr. 94 550,-

OVF(opplysningsvesenets fond). Lån.nr 285217

Kjøp av orgel. Opprinnelig lån kr 1.385.000,-. Rentesats 0,82%. Resterende lånesaldo pr. 31.12.2016 kr 1 241 096,-. Avdrag i 2016 kr. 52.264,-

OVF. Lån.nr 312663. Kjøllefjord kirke utbedringsarbeid på fasader og Veidnes kirke fuktskader. Oppr. Lånebeløp kr 2 700 000,-. Nominell rente 0,7%. Løpetid 30 år. Opprettet i 2016 med første avdrag i 2016, noe som ble en ekstra utgift i budsjettet. Resterende lånesaldo pr. 31.12.2016 kr 2 652 974,-. Avdrag betalt i 2016 kr. 47 026,-.

Arbeidet med Kjøllefjord kirke er ferdig, men vi venter fremdeles på noen regninger fra Veidnes kirke. Når alt er ferdig må resterende beløp tilbakebetales til OVF. Foreløpig beregnet beløp som skal betales tilbake er kr 1 013 063,-

**Kjøp av varer og tjenester**

De største utgiftene vi har foruten lønn, er strøm, husleie, regnskapsføring/revisjon, klipping av kirkegårder om sommeren, og gravlegging. Nødvendige lisenser og kontingenter tar også en del i tillegg til andre utgifter for daglig drift. Vaktmester tjenester inngår ikke i kirketjenerstillingene og må kjøpes inn som tjenester ved behov.

Vi har fast avtale på gravetjeneste fra Dyfjord Maskin AS.

DM AS fikk ansvar for sommerstell for juni, juli og august, noe som fungerte greit.

I Lebesby har vi fått fast avtale på sommerstell fra enkeltpersonforetaket Peter Ivan.

Om det må stelles på kirkegårdene når avtaleperioden er over, kommer det som ekstra kostnad.

vedlikehold, byggetjenester til kirkene i soknet for mindre vedlikeholds arbeid.

Kjøllefjord kirke har i 2016 fått renovert de ytre fasadene samt ny kirketrapp med universal utforming. Gammel maling er fjernet og muren rundt kirken, som nesten var som sand, er fjernet og fornyet. Det er malt en ny maling som «puster» og sørger for at fuktighet ikke stenges inne og skader muren. Veidnes kirke som hadde råte/fuktskader som ikke dektes av forsikring, har nå fått utbedret skadene. OVF lån nr 312663 er benyttet til begge kirkene for disse formålene. I tillegg har Veidnes kapellforening kjøpt nytt kjøkken til kapellet.

Flombelysning av kirkene var koblet av og vi var nødt å leie inn ABUS og kraftlaget for å koble det på igjen. Flombelysningen ble derfor litt sent koblet til i år. Nordkyn kraftlag forteller at strømmen til flombelysningen ikke er koblet til en måler, og dette er gratisstrøm. Vi er pålagt å koble på måler i løpet av 2017. Peter Ivan har sponset Lebesby kirke med flombelysnings utstyr til verdi av ca. kr 6 000,-

**Regnskap/revisjon**

Fellesrådet har vedtatt å innhente tilbud fra regnskapsførere som fører regnskapet i skyen. Vi venter på tilbud fra vår nåværende regnskapsfører, Accountor. Dem vil kunne tilby priser på skyløsning i løpet av 2017. Det vil ikke bli vedtatt noe før vi har fått tilbud fra Accountor.

Etter at tidligere revisor Bjørn Pedersen sluttet, og vi byttet til Revigo AS, har det vært en betydelig merkostnad i revisjonsutgiftene. Revigo AS har erfaring med revidering av fellesråd og følger regelverket til punkt og prikke. Regnskapsfører har hatt behov for bistand for å følge gjeldende reglement. Kirkevergen har også fått bistand direkte fra revisor. Etter at Revigo AS overtok revisor rollen, ble det en betydelig større oppfølging av regnskapet.

For 2014 var revisjons utgiftene kr 21 750,-

Mye av kostnadene er bistand til regnskapsfører og kirkeverge:

|  |  |  |  |  |
| --- | --- | --- | --- | --- |
|  | Revisjon | Attestasjon | Bistand regnskap til |  |
| Kostnader | av årsregnskap | (mvaoppgaver) | regnskapsfører og kirkeverge | Sum |
| **2015** | 33 000,00 | 9 138,00 | 16 787,00 | 58 925,00 |
| **2016** | 33 000,00 | 4 400,00 | 5 700,00 | 43 100,00 |

**Orgelfond**

Formålet med orgelfondet var å samle inn penger for innkjøp. Det var mye penger igjen på orgelfondet etter innkjøpet. Vi har hatt service på kirkeorgelet 2 ganger etter at orgelet kom på plass. Siste service var i 2015 og kom på 52 568,-. Dette ble finansiert av midlene som er igjen på orgelfondet for Kjøllefjord kirke. I F-sak 27/16 ble det vedtatt å kjøpe et keyboard på kr 5000,- fra orgelfondet. Det skal komplimentere kirkeorgelet ved f.eks. utegudstjenester m.m. Det er nå ca. 14 000,- igjen på orgelfondet. Etter neste vedlikehold vil resterende bli benyttet. Det har ikke vært behov for service i 2016. Det vil med stor sannsynlighet bli behov for service i 2018. Estimert kostnad kr 50 000,-

Det er opprettet et orgelfond for Lebesby kirke. Lebesby kirke sitt nåværende orgel er et Harmonium med pedal bygget i 1962. Orgelet er i meget dårlig forfatning, og det er ingen interesse å benytte midler på reparasjon. Menighetsrådet har derfor vedtatt å samle inn penger til ECCLESIA T 250 MED 34 stemmer, 2 manualer og 9 høyttalere med 1 bass. Pris kr. 181.000,00 eks. mva + frakt. Dette er annonsert i menighetsbladet og vi hadde fått donasjoner på kr 5 400 i 2016.

Kirkevergen har i 2016 søkt om midler fra OVF sitt kirkemusikk og kultur fond.

**Budsjett og regnskap**

|  |  |  |  |
| --- | --- | --- | --- |
| **B=Budsjett 2016 R=Regnskap -->** | **R 2015** | **R 2016** | **B 2016** |
| **Salgsinntekter** |  |  |  |
| 16100 - Betaling fra deltakere |  |  |  |
| 16200 - Avg.fritt salg av varer og tjenester | 1 320 | 600 | 500 |
| 16300 - Husleieinntekter festeavgifter | 55 574 | 60 650 | 84 600 |
| 16300 - Husleieinntekter - Utleie Betel |  |  |  |
| Gaver og andre øremerkede tilskudd |  |  |  |
| **Sum salgsinntekter** | **56 894** | **61 250** | **85 100** |
| **Overføringer med krav om motytelse** |  |  |  |
| 17100 - Refusjon - sykelønn | 310 943 | 193 326 |  |
| 17290 - Refusjon moms | 239 218 | 273 355 |  |
| 17300 - Refusjon fra kommunen / komm.instit. |  | 500 |  |
| 17700 - Refusjon - fra andre | 4 235 |  |  |
| 17701 - Gaver / Abbonement | 152 450 | 205 013 | 150 000 |
| 17702 - Reklameinntekter | 41 800 | 39 200 | 35 000 |
| 17800 - Intern overføring fra kirkegårder | 273 539 | 260 313 | 245 000 |
| **Sum - overføringen m krav om motytelse** | **1 022 185** | **971 707** | **430 000** |
| **Overføringer uten krav om motytelse** |  |  |  |
| 18000 - Tilskudd fra statlige instituasjoner | **141 599** | **131 000** | **126 000** |
| 18001 - Tilskudd fra kirkerådet |  |  |  |
| 18300 - Tilskudd fra kommunen | 2 219 000 | 1 999 000 | 1 999 000 |
| 18301 - Tilskudd fra kommunen - nytt orgel |  |  |  |
| 18600 - Offer/innsamlet til egen virksomhet | 21 972 | 26 538 | 25 000 |
| 18650 - Offer/Innsamlet til annen virksomhet | 28 314 | 23 308 | 20 000 |
| 18655 - Offergebyr andre | 750 | 700 | 600 |
| 18700 - Tilskudd - Gaver fra andre |  | 2 797 | 5 000 |
| 18702 - Gaver nytt orgel Kjøllefjord | 1 100 | 4 000 | 20 000 |
| 18703 - Gaver nytt orgel Lebesby kirke |  | 5 400 |  |
| **Sum - overføringer u krav om motytelse** | **2 412 735** | **2 192 743** | **2 195 600** |
| **Finansinntekter** |  |  |  |
| 19000 - Renteinntekter | 5 173 | 2 317 | 10 800 |
| **Sum finansinntekter** | **5 173** | **2 317** | **10 800** |
| **Finansieringstransaksjoner** |  |  |  |
| 19400 - Bruk av ubundne fond - Menighetsblad |  | 1 600 |  |
| 19500 - Bruk av bundne fond | 3 000 | 212 025 |  |
| 19800 - Regnskapsmessig underskudd | 1 437 168 | 1 566 044 |  |
| 19900 - Motpost Avskrivninger | 161 366 | 203 540 |  |
| **Sum Finansieringstransaksjoner** | **1 601 534** | **1 983 209** | **0** |
| **Sum Inntekter** | **5 098 521** | **5 211 226** | **2 721 500** |
| **Lønn** |  |  |  |
| 10100 - Fastlønn | 1 067 971 | 892 293 | 930 000 |
| 10101 - Godtgj.leder. MR.FR | 14 963 | 9 757 | 15 000 |
| 10200 - Vikarlønn | 126 419 | 151 399 | 50 000 |
| 10300 - Ekstrahjelp | 756 |  |  |
| 10650 - Fordel i arbeid telefon | 5 730 | 1 986 |  |
| 10651 - Motkonto fordel i arbeid | -5 730 | -1 986 |  |
| 10800 - Godtgjørelse folkevalgte - tapt arb.fortj | 28 582 | 13 600 | 11 000 |
| **Sum 10100-10899 Lønn/godtgjørelse** | **1 238 691** | **1 067 049** | **1 006 000** |
| **Reiseutgifter** |  |  |  |
| 11600 - Utg. og godtgj for reiser - oppg.pl.ikke | 26 483 | 58 604 | 28 600 |
| **Sum 11600 - 11699 - Reiseutgifter** | **26 483** | **58 604** | **28 600** |
| **Sum Lønn** | **1 265 174** | **1 125 653** | **1 034 600** |
| **Sosiale utgifter** |  |  |  |
| 10900-Pensjonsinnskudd, aktive ca 10% | 108 526 | 148 389 | 110 000 |
| 10901 - Pensjonsinnskudd - Oppsatte | 5 588 |  | 6 000 |
| 10902 - Pensjonsinnskudd pensjonister o.a. |  |  |  |
| 10991 - Ulykke/yrkesskadeforsikring - KLP |  |  |  |
| 10995 - Gave ansatte | 1 019 |  | 1 500 |
| 10998 - Gruppelivs/personal forsikring KLP | 7 690 | 7 589 | 6 000 |
| 10999 - Andre personalkostnader |  |  |  |
| **Sum 10900 - 10999 sosiale utgifter** | **122 823** | **155 978** | **123 500** |
| **Sum 10100 - 10999 Lønn og sosiale utgifter** | **1 387 997** | **1 281 631** | **1 158 100** |
| **Kjøp av varer og tjenester kommunal tjenester** |  |  |  |
| 11000 - Kontormateriell, faglitteratur | 32 508 | 4 869 | 32 000 |
| 11005 - Datarekvisita | 362 | 520 | 2 000 |
| 11100 - Aktivitetsrelatert forbruksmateriell | 30 315 | 46 604 | 16 000 |
| 11101 - Menighetsblad div utg. | 5 088 | 2 627 |  |
| 11102 - Menighetsblad trykking distribusjon | 172 509 | 184 444 | 155 000 |
| 11103 - Konfirmantarbeid | 40 089 | 16 708 | 21 500 |
| 11104 - Altervin/kirkelys | 2 122 | 4 965 | 6 500 |
| 11105 - Møteutgifter bevertning | 11 624 | 17 335 | 18 000 |
| 11107 - Valgkostnader | 7 760 |  | 2 000 |
| 11108 - Gaver til menigheten | 490 | 500 |  |
| 11200 - Annet forbruksmateriell | 3 711 | 4 792 | 8 000 |
| 11209 - Andre kostnader og gebyrer | 40 | 141 | 1 500 |
| 11300 - Telefonkostnader | 12 826 | 14 082 | 7 500 |
| 11301 - Porto | 2 689 | 6 408 | 10 000 |
| 11302 - Betalinggebyrer | 4 557 | 7 606 | 4 650 |
| 11305 - Datakommunikasjon |  | 4 832 | 1 000 |
| 11400 - Annonser, trykksaker | 1 393 | 5 021 | 7 000 |
| 11500 - Opplæring - kurs | 28 541 | 33 189 | 50 000 |
| 11550 - Reiseutgifter ikke oppgavepliktig | 16 157 | 6 355 | 7 500 |
| **Sum11000-11599** | **372 781** | **360 998** | **350 150** |
| 11700 - Transport |  |  |  |
| 11800 - Strøm | 152 355 | 127 621 | 140 000 |
| 11800 - Strøm kirker, belysning |  |  |  |
| 11801 - Varme og ventilasjon, adm bygg |  | 18 692 |  |
| 11850 - Forsikringer | 55 582 | 52 003 | 41 000 |
| 11851 - Barneforsikringer | 554 | 571 | 500 |
| 11900 - Leie av lokaler, adm Husleie | 107 456 | 107 945 | 105 600 |
| 11900 - Leie av Betel |  |  |  |
| 11950 - Kommunale avg./avfallshåndtering | 62 147 | 54 414 | 45 000 |
| 11951 - Kontingent KA | 12 449 |  | 13 000 |
| 11952 - Andre Lisenser og kontingenter | 18 485 | 24 032 | 19 000 |
| 12000 - Inventar og utstyr | 20 742 | 136 162 | 32 000 |
| 12001 - Datautstyr | 466 | 16 614 | 10 000 |
| 12100 - Legater | 950 | 1 600 | 2 000 |
| 12300 - Vedlikhold, byggetjenester | 10 121 | 69 600 | 26 950 |
| 12400 - Leie, Serviceavtaler, reparasjoner | 63 867 | 8 826 | 8 000 |
| 12400 - Service - Orgel |  |  |  |
| 12500 - Materialer til vedlikehold | 4 272 | 8 317 | 5 500 |
| 12505 - Gressklipping/Hagestell | 98 568 | 139 708 | 90 000 |
| 12600 - Renhold | 1 453 | 1 791 | 1 500 |
| 12700 - Konsulenttjenester/Kjøpte tjenester | 45 076 | 6 475 | 15 000 |
| 12703 - Snørydding | 12 180 | 22 370 | 15 000 |
| 12704 - Regnskapsføring | 66 400 | 56 400 | 60 000 |
| 12705 - Revisjon | 58 925 | 43 100 | 22 000 |
| 12706 - Gravlegging/graving | 97 727 | 167 124 | 95 000 |
| **Sum 11700-12999** | **889 775** | **1 063 365** | **747 050** |
| **Sum - Kjøp av varer og tjenester** | **1 262 556** | **1 424 363** | **1 097 200** |
| **Overføringer** |  |  |  |
| 13700 - Refusjoner - Til andre | 48 000 |  |  |
| 13800 - Interne overføringer | 273 539 | 260 313 | 250 000 |
| 14290 - Moms | 239 218 | 273 355 |  |
| 14650 - Overføring av ofringer/innsaml.midler | 18 776 | 17 118 | 20 000 |
| 14700 - Tilskudd - gaver til andre |  | 9 968 |  |
| **Sum - overføringer** | **579 533** | **560 754** | **270 000** |
| **Finansutgifter** |  |  |  |
| 15000 - Rente-låneomkostninger | 28 945 | 32 104 | 40 000 |
| 15001 - Forsinkelsesrente - Gebyrer | -42 | 207 | 200 |
| 15100 - Avdragsutgifter | 142 917 | 193 840 | 156 000 |
| 15400 - Avsetninger til ubundne fond - Menigh | 13 823 |  |  |
| 15500 - Avsetninger til bundne fond | 72 189 | 52 191 |  |
| 15501 - Avsetning fond menighetsbladet |  | 33 298 |  |
| 15700 - Overføring til investeringsregnskapet |  |  |  |
| 15800 - Regnskapsmessig overskudd | 1 449 236 | 1 429 297 |  |
| 15900 - Avskrivninger | 161 366 | 203 540 |  |
| Avsetning til fond |  |  |  |
| **Sum 15000-15999 - Finansutgifter** | **1 868 434** | **1 944 477** | **196 200** |
| **Sum utgifter** | **5 098 520** | **5 211 225** | **2 721 500** |
| **Sum RESULTAT inntekter-utgifter** | **1** | **1** | **0** |

**Kommentarer til budsjettet for 2016**

17701: På grunn av lite midler for menighetsbladet sendte kirkevergen ut purrebrev til en del mottakere samt skrev oppfordring i menighetsbladet om å gi til menighetsbladet. Kr 55 013,- mer en budsjettert.

18702: Kirkeorgelet i Kjøllefjord er kjøpt inn og det vil ikke være nødvendig å gi lenger. Men det er fremdeles noen som har fast trekk til giverkontoen. Underforbruk på kr 16 000,-

10200: Ansettelsesprosessen av ny organist og kirketjener har tatt lengre tid en forventet. Det ble derfor kr 101 399,- mer en budsjettert.

11600: Da det ble benyttet mange vikarer i perioden uten organist, ble det også flere reiseregninger. Kr 30 004,- mer en budsjettert.

10900: Her følges KLP sin prognose for året som kommer. Siden Leif Lockert ble utmeldt etter han sluttet ble budsjettering satt lavere enn prognosen, men samtidig høgere en 2015. Kr 38 389,- mer en budsjettert.

11000: Beløp ble satt med tanke på utgifter fra 2015 og at den nye soknepresten mulig ønsket oppdatert liturgi bøker i alle kirkene. Underforbruk på kr 27 131,-

11100: Siden det ble kjøpt inn en god del i 2015 var den satt litt lavt. Men da det hele tiden er behov for materiell for Trosopplæringen, kunne denne vært satt litt høgre. Overforbruk på kr 30 604,-

11102: Kostnadene til trykking øker når vi har mange sider i bladet. De siste årene har vi stort sett hatt fult blad, noe som er veldig positivt. Overforbruk på kr 29 444,-

11305: Det er etablert fiber i menighetssalen med trosopplæringspenger. Overforbruk på kr 3 832,-.

11500: Kursing av Kjell Pedersen i InDesign som brukes til design av menighetsbladet(utgiftsført på 44-10). Kirkevergen hadde også siste del av kirkevergekurset. Det nyvalgte menighetsrådet hadde også kursing i Lakselv den 28. Januar. Underforbruk på kr 16 811,-.

11850:Forsikring i 2014 var på kr 61 053,- Etter at vi byttet forsikring til KLP for 2015 gikk utgiften ned. I 2016 hadde vi lavere forsikring en 2015, men allikevel kr 11 003,- mer en budsjettert.

11950: Om sommeren er det mange som benytter avfallsdunkene etter stell på kirkegården. Jord og torv veier mye og medfører ekstra kostnader. Rask AS fakturerer kr 3 344,- pr tonn. Sommer månedene 2016 hadde vi ca. 1,65 tonn avfall som Rask AS fakturerte oss for. Kr 9 414,- mer en budsjettert.

11951: Denne posten er regnskapsført på konto 11952, men kostnadene er stort sett de samme.

12000: Det ble gjort vedtak å benytte midler fra fond til å kjøpe en del utstyr til kirkegårdene. Det ble da kr 104 162,- over budsjettert beløp.

12300: Hovedårsaken til overforbruk er bilag 414 som er arbeid i Lebesby kirke gjort av Peter Ivan. Maling utvendig dører, vinduer. Skifte ut knuste små glass, slipe bort rust, løsne og smøre opp hengsler og lukkere. Totalt kr 67 781,25,- Overforbruk på kr 42 650,-

12505: Dyfjord Maskin AS leverte tilbud som var større enn tidligere år, med begrunnelse av at det leies inn ekstra hjelper. I Lebesby har vi tidligere fått benyttet ungdommer der Odd Birkeland har hatt tilsyn. Odd tar ikke lenger dette ansvaret. Peter Ivan AS ble forespurt om å levere tilbud på klippingen. Begge tilbudene ble godkjent i F-sak 04/16. Overforbruk på kr 49 708,-

12705: Fram til 2014 har Kostnader på revisjon aldri vært over kr 21 750,-. Budsjettet var satt noe optimistisk basert fra tidligere tall og at 2015 var første revisor år for Revigo AS. Det er naturlig at kostnadene øker første året ved ny regnskapsfører/revisor.

12706: I tillegg til mange begravelser har det blitt ekstra kostnader med fakturering fra Dyfjord Maskin AS. Tidligere har timeantallet fra DM vært på ca. 9-10 timer. Men er på slutten av året var det jevn økning til 15 timer pr. grav. Tatt opp i Menighetsrådet i F-sak 02/17. Overforbruk på kr 72 124,-

15100: Avdragsutgiftene på det nye lånet var større en anslått. Kommunen blir å justere tilskuddet for å dekke avdragene til det nye lånet. Kr 37 840,- over budsjettet.

Det er alltid en utfordring å utarbeide et godt og nøkternt budsjett. For å unngå over/under forbruk må arbeid med budsjettet vektlegges mer.

**Oppsummering økonomi.**

|  |  |  |
| --- | --- | --- |
| **Driftsresultat** | **R 2015** | **R 2016** |
| 19800 - Regnskapsmessig underskudd | 1 437 168 | 1 566 044 |
| 15800 - Regnskapsmessig overskudd | 1 449 236 | 1 429 297 |
| Udisponert overskudd fra tidligere år | 150287 | 162355 |
| Underskudd/overskudd | 12 068 | -136 747 |
| Til gode | 162355 | 25608 |

Vi har et totalt underskudd på kr 136 747,- for 2016. Dette underskuddet blir utjevnet med udisponert overskudd fra 2015. Vi havner da på kr 25 508,- til gode.

I investeringsregnskapet for 2014 ligger det fremdeles et underskudd på kr 324 652,-

Revisjon for 2015 ble ferdig i juni 2016 og dette underskuddet har ikke kunne kommet med i budsjettet for 2016. Budsjettet for 2017 må justeres for å dekke denne negative summen.

Lebesby Menighetsråd takker ansatte, frivillige og Lebesby kommune for godt samarbeid. Vi ser frem mot videre godt samarbeid i 2017.

Kjøllefjord 31.03.2017

........................................ ........................................

Terje Pettersen Merete Angell

Kirkeverge Nestleder Lebesby Menighetsråd